MYFYRDOD Y BARDD AR FRO EI 


ENEDIGAETH 

SE» 


DYFFRYN CLWYD 


I’W CHÌ.NU AK 1 MESUS A ELWÍE, AR HYD Y JffOS. 


Na fydded i neb Argraffu y gau hon heb genad 


1. Canaf bill ag awen bwyllog 

I ddyffryn clwyd, 

Gwelir anian yma’n enwog 

Yn nhyffrjn clwyd 
Dyffryn harddaf or dyffrynoedd 
Dyffryn da nid diffrwyth diroedd 
Troed un dyn, erioed nî sangodd 

Well dyffryn clwyd. 

0. Tegwch bro a harddwcb Brydain 

Yw dyíìryn clw^d, 

Ail i diroedd gwlad y Dwyrain 

Yw dyffryn clwyd, 
Eden ydyw lawn o ffrwythau 
Llawn 0 fel a choed afalau 
Bur a llesol yw’ y llysiau 

Yn nhyffryn clwy^. 


S. Yn yr haf pa le mor hyfryd 

A dyffryn clwyd, 

Anian fwyn fydd lawn o fywyd 

Yn nhyffryn clwyd 
Y coedwigoedd yn llawn tlysni 
Adar mân fydd yno’n odli 
Llu 0 honynt sydd mewn llwyni 

Yn nhyffryn clwyd. 


4. Awyr glir sy’n lloni’r galon . 

Yn nhyffryn clwyd, 

O mor iachus yw.’r awelon 

Yn nhyffryn clwyd, 

Ehag cael poea a llawer penyd 
Egwan gorph a gwyneb nychlyd 
0 awyr wŷch y daw hir iechyd 

Yn nhyffryn clwyd. 


5. Cofio’r ydwyf yr hen Iwyhrau 

, Yn nhyffryn clwyd, 

Lle bum fil o weithiau’n chwarau 

Yn nhyffryn clwyd, 

Fel Oen bach ar hyd y dolydd 
Yno’n prangcio gan lawenydd 
0 mor hyfryd byddwn beunydd 

Yn nhyffryn clwyd. 


6. Dyddiau ienctyd hoff a drailiais 

Yn nhyffryn clwyd, 

Dyddan gwmni yma gefais 

Yn nhyffryn clwyd, 
Ehodio’r gerddi gyda’n gilydd 
Ac ymborthi är eu ffrwythydd 
Chware miwsig yn y maesydd 

Hyd dyffryn clwyd. 

7. Dyddiau ienctyd am gadawodd 

Yn nhyffryn clwyd, 

Dyddiau canol oed am daliodd 

Yn nhyffryn clwyd, 

Mae fy nghalon eto’n glynu 
Wrth y fan lle ces fy magu 
Dedwydd ydwyf gyda’m teulu 

Yn nhyffryn clwyd. 


8. Llawer sydd yn anesmwytho 

Yn nhyffryn clwyd, 

Am fynd dros y môr i drigo 

0 ddyffryn clwyd,' 

Aed a fyn i Galiffornia 
Aed y lleill i Sooth Australia 
Minau gadwaf fy mhreswylfa 

Yn nhyffryn clwyd. 

THOMAS HUGHES. 


ÇüLWiN ; ARGRAirFWYD GAN D. DaYIES. 



